किसानों काे समर्थन मूल्य की आधी कीमत में ही बेचना पड़ रहा है धान
झारखंड से धान खरीद की पुष्टि नहीं : एसडीओ
नहीं शुरू हो सकी धान की खरीदारी
किसान बेच दें तो सरकार क्या करेगी : विनय चौबे
इधर, लीपापोती शुरू
खाद्य सचिव से सीधी बातचीत
आज रवाना होगी रैक
समर्थन मूल्य 1410, महज 800 रुपए क्विंटल में आंध्रप्रदेश जा रहा है धान
कोडरमा के पिपराडीह रेलवे स्टेशन पर हजारों बोरा धान रैक में लद कर आंध्रप्रदेश जाने को तैयार। ये रैक गुरुवार को रवाना होगी।
झारखंडके किसानों को समर्थन मूल्य की आधी कीमत पर धान बेचना पड़ा रहा है। सरकार ने समर्थन मूल्य 1410 रु. प्रति क्विंटल तय कर रखा है। लेकिन किसान धान को 800 रु. प्रति क्विंटल दाम पर बेचने को मजबूर हैं। वह भी दूसरे राज्यों के व्यापारियों को। सरकार द्वारा दिया जाने वाला 290 रु. प्रति क्विंटल बोनस भी नहीं मिल रहा।
पिपराडीह रेलवे स्टेशन पर मंगलवार से मालगाड़ी में हजारों क्विंटल धान लादे जा रहे हैं। स्टेशन प्रबंधन एके सिंह ने बताया कि धान की बुकिंग रजौली (बिहार) के नव दुर्गा एग्रोटेक प्रा. लि. ने आंध्रप्रदेश के पेंडापुरम के लिए की है। कंपनी ने धनबाद से 42 डिब्बों वाली रैक बुक कराई है। ये धान मरकच्चो, सतगांवा, जयनगर, डोमचांच समेत कई प्रखंडों से खरीदा गया है। राज्य में 70 लाख टन चावल की जरूरत है। औसतन 46 से 48 टन धान का उत्पादन होता है। इस बार 30 लाख टन से भी कम उत्पादन का अनुमान है। इसके बावजूद धान बाहर भेजे जा रहे हैं।
पिपराडीह स्टेशन से धान आंध्रप्रदेश भेजे जाने के मामले पर लीपापोती शुरू हो गई है। एसडीओ प्रभात कुमार बरदियार ने बताया कि रैक प्वाइंट पर जमा धान की खरीदारी झारखंड से किए जाने की पुष्टि नहीं हुई है। संबंधित कंपनी से धान खरीद के कागजात मांगे गए हैं, जो गुरुवार तक मिलेंगे। कंपनी के निदेशक ने बताया है कि धान बिहार से खरीदे गए हैं। उनके पास मार्केटिंग अफसर द्वारा जारी एनओसी भी है।
1140 करोड़रुपए के पैकेज की केंद्र से मांग।
1398 करोड़के राहत पैकेज की हुर्ह थी घोषणा।
कोडरमा में सरकारी स्तर पर धान की खरीदारी शुरू नहीं होने के संबंध में जिला सहकारिता पदाधिकारी चंद्रजीत खलको ने कहा कि मिलों की टैगिंग नहीं होने से धान की खरीदारी अब तक शुरू नहीं हो सकी है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva